Πολύ καλαίσθητος και πεντακάθαρος χώρος! Μείναμε απόλυτα ικανοποιημένοι από την φιλοξενία ήδη από την πρώτη στιγμή αφού μπήκαμε σε ένα χώρο με φρέσκα λουλούδια και πολλά καλούδια για το πρωινό μας. Η Έλενα ήταν πάντα πρόθυμη , εξυπηρετική και άμεση στις απαντήσεις της με πολύ ωραίες προτάσεις. Μεγάλη άνεση χώρου για ένα ζευγάρι. Κατάλληλο για 4μελη οικογένεια και για πολυήμερη ακόμα διαμονή καθώς διαθέτει όλα τα απαραίτητα (κουζίνα, οικοσκευή, πλυντήριο). Η περιοχή βρίσκεται μόλις 10χλμ από τα Χανιά και είναι πρόσφορη τόσο για μπάνιο / βόλτες σε κοντινές αποστάσεις όσο και για πιο μακρινές εξορμήσεις σε όλο τον νομό! Σίγουρα θα το προτιμήσουμε ξανά, αν έχουμε την τύχη να επισκεφθούμε πάλι τα Χανιά και ήδη το προτείνουμε σε όσους σκέφτονται να έρθουν εκεί! Ευχαριστούμε πολύ, Έλενα!